|  |  |  |  |
| --- | --- | --- | --- |
| **Møde den** | **Møde** | Klokkeslæt | Sted |
| 6. marts 2023 | Uddannelsesudvalgsmøde | 13.00-15.00 | Frandsensalen |

|  |  |
| --- | --- |
| **Faste deltagere** | Berit Eika (formand), Lise Wogensen Bach (HE), Finn Borchsenius (TECH), Niels Overgaard Lehmann (AR), Kristine Kilså (NAT), Morten Rask (BSS), Anna Bak Maigaard (AU Uddannelse), Anne Mette Mørcke (observatør, CED), Mark Arve (Universitetsledelsens Stab), Lisbeth Halmø Nørholm (referent, Universitetsledelsens Stab). |
| **Gæster** | Rikke Nielsen (Internationalt Center) |

|  |  |
| --- | --- |
| **Nr.** | **Dagsordenspunkt** |
| **1** | **Godkendelse af dagsorden og referat (B)** |
|  | Uddannelsesudvalget godkendte referat fra udvalgsmøde den 22. februar 2023 og dagsorden for dagens møde. |
| **2** | **AU Summer University (D)** |
|  | Uddannelsesudvalget kvitterede for arbejdet med statusberetningen og tog denne til efterretning.  Udvalget tiltrådte desuden den ændrede ledelsesorganisering, herunder nedlæggelse af Koordinerende Udvalg, og at indsatsen fremover på strategisk niveau placeres hos Uddannelsesudvalget. Udvalget bemærkede i denne forbindelse, at den nye organisering fortsat skal tage højde for behovet for koordination og videndeling, og at dette med fordel kan adresseres på kommende, årlige afrapporteringer til Uddannelsesudvalget.  Udvalget drøftede desuden oplæg til prioritering af udviklingsindsatser for 2023-24. Udvalget fandt de fremlagte indsatser fornuftige, men gav også følgende bemærkninger, som afstedkommer en tilpasning af indsatsområderne:  Forholdet mellem antal udbudte kurser og antal gennemførte kurser bør adresseres. Et skævt forhold med mange flere udbudte end gennemførte kurser kan være problematisk, både fordi det medfører en del spildarbejde ifm. formuleringen af kurserne, men også ud fra et studenterperspektiv, hvor det kan opleves vigtigt, at annoncerede kurser også faktisk gennemføres. Der bør derfor arbejdes videre med dette, og at det dermed er de rette kurser, der opslås i første omgang.  Derudover bemærkede udvalget, at indsats 7 med fordel kan tilpasses, så der sikres bedre match mellem behov, efterspørgsel og logistik, bl.a. ift. arbejdet med Circle U., inden for de udstukne rammer med to terms. |
| **3** | **Prioritering og beslutning af UUs restbeløb på USM-ramme for 2023 samt drøftelse af aktiviteter i 2024 (B/D)** |
|  | Udvalget drøftede prioritering af strategiske aktiviteter i 2023 og besluttede, at:   * Der arbejdes videre med at formulere konkrete aktiviteter vedrørende studieintensitet mhp. at disse kan tildeles USM-midler i 2023. Udvalget var enige om, at der med fordel kan igangsættes en undersøgelse af, hvordan de studerende besvarer konkrete undersøgelser, og hvordan faldende studieaktivitet i dette lys kan forstås og forklares for evt. sidenhen på denne baggrund at kunne igangsætte interventionsprojekter. Udvalget fortsætter denne drøftelse på et kommende møde mhp. at kvalificere aktiviteten med udgangspunkt i eventuelle tiltag, der allerede er i gang på dette område * Projektforslaget vedr. Måling af studerendes digitale kompetencer tildeles ikke midler her og nu, men kan genbesøges senere i 2023, når der er taget stilling til, hvorvidt og i hvilket omfang der skal prioriteres midler til igangsættelse af undersøgelse af studieintensitet. Der kan også søges ekstern finansiering, f.eks. ved It-vest * Projektforslaget vedr. Kollegial sparring tildeles ikke midler, men kan evt. spilles ind i processen igen 2024 som et større projekt   Herefter drøftede udvalget forslag til 2024-aktiviteter og udvalgte på denne baggrund følgende mhp. videre arbejde og udvælgelse på kommende møder:   * Inden for målet ”Attraktivt universitet for talentfulde studerende” arbejdes der videre med: 1) Projektet Studiefaglige refleksionsrum som en overligger for indsats vedr. studiekompetencer. Den undersøgelse af studieintensitet, som udvalget ønsker at påbegynde i 2023, kan med fordel spille ind i denne indsats. Og 2) Hjælp til undervisere til at håndtere studerende med særlige behov. Inklusionsindsatser spiller desuden ind i denne. * Inden for målet ”Dyb faglighed” arbejdes der videre med: 1) Kollegial sparring, og 2) Evaluering af fleksible læringsrum som dog kunne omdøbes til Udvikling af fleksible læringsrum, og hvor man kunne samle op på eksisterende forskning og på de erfaringer, der allerede er i forlængelse af eksisterende fleksible læringsrum. Samt 3) Interdisciplinære studenternetværk, som med fordel kunne gennemføres som en pilot * Inden for kerneopgaven ”Dimittender til fremtidens arbejdsmarked” arbejdes der videre med: 1) Arbejdspladsbaseret læring (virksomhedsforlagt undervisning) som pilot og med 2) Erhvervskandidater, herunder partnerskaber for dette, som prioriteres i lyset af regeringens reformudspil |
| **4** | **BSS-anmodning om godkendelse af udlevering af medicinstuderendes karakterer (B)** |
|  | En forsker fra BSS har anmodet om godkendelse af udlevering af medicinstuderendes karakterer. Udvalget afviste anmodningen med begrundelsen, at udleveringen ikke i tilstrækkelig grad styrker kvalitetsudviklingen på medicinuddannelsen. |
| **5** | **Kommunikationsplan for kvote 2 (O)** |
|  | Udvalget tog kommunikationsplanen for kvote 2 til efterretning. |
| **6** | **Kommende møder (O)** |
|  | Sagen vedr. ”Model for uddannelsessamarbejder og beregning af uddannelsesøkonomi” rykkes til mødet den 30. maj 2023.  Sagen vedr. ”GDPR og studerendes opgaver”, som er planlagt til mødet den 20. marts, rykkes også frem til et senere møde. |
| **7** | **Referat fra LGU d. 31. januar 2023 (skriftlig meddelelse)** |
| **8** | **Eventuelt (O)** |
|  | Intet til punktet. |